रेडियो कान्तिपुर नेसनल म्युजिक अवार्ड : खरेललाई दीर्घ साधना
करिब ६ दशकदेखि गीत लेखनमा सक्रिय यादव खरेललाई दीर्घ साधना (लाइफटाइम अचिभमेन्ट) अवार्ड प्रदान गर्दै पाँचौँ ‘रेडियो कान्तिपुर नेसनल म्युजिक अवार्ड’ सम्पन्न भएको छ ।
काठमाडौँ — करिब ६ दशकदेखि गीत लेखनमा सक्रिय यादव खरेललाई दीर्घ साधना (लाइफटाइम अचिभमेन्ट) अवार्ड प्रदान गर्दै पाँचौँ ‘रेडियो कान्तिपुर नेसनल म्युजिक अवार्ड’ सम्पन्न भएको छ ।तस्बिर : केशव थापा/कान्तिपुरराजधानीमा बिहीबार सम्पन्न विशेष कार्यक्रमबीच खरेलाई पुरस्कार रकम एक लाख रुपैयाँ र ट्रफीसहित सम्मान गरिएको छ । त्यसका साथै विभिन्न १५ विधाका बिजेताहरूलाई अवार्ड वितरण गरियो । १५ विधाका लागि प्रत्येकतर्फ पाँच/पाँच मनोनयमा परेका थिए ।उत्कृष्ट नव गायक/गायिकाको अवार्ड ‘रेलको बाटो’ बाट सुरज पण्डितले जितेका छन् । पण्डितसँगै अंकिता पुन, देवेन्द्र बब्लु, सलिन मगर र प्रशन्नमान शाक्य मनोनयनमा परेका थिए ।उत्कृष्ट रचानाकारतर्फ ‘हर्क शाउद’ ले घुमीघुमी गीतबाट अवार्ड जितेका छन् । उनीबाहेक राजुबाबु श्रेष्ठ, आनन्द अधिकारी, कुमार नगरकोटी र लेखराज गिरी यस विधाका लागि मनोनीत भएका थिए ।त्यस्तै, उत्कृष्ट संगीत निर्देशकतर्फ कार्की जी, राजु सिंह, हरि लम्साल, सुरज पण्डित र आनन्द राई मनोनीत भएकामा लम्सालले अवार्ड उचालेका छन् । ‘पीर’बाट सम्झना भण्डारीले उत्कृष्ट लोकदोहरी गायिका र गायकतर्फ प्रकाश सपूतले अवार्ड जिते । गायिकातर्फको विधामा सम्झनासँगै देवीघर्ती मगर, पूर्णकला बीसी, गीता देवी र शान्तिश्री परियार मनोनीत थिए भने गायकतर्फ प्रकाशसँगै कुलेन्द्र विश्वकर्मा, राजु परियार, प्रकाश दुतराज र रामजी खाँड मनोनयनमा थिए ।उत्कृष्ट पार्श्व गायिकातर्फ अस्मिता अधिकारीले ‘बाबरी रंग’ बाट अवार्ड हात पारेकी छन् । यो विधातर्फ उनीसँगै प्रविशा अधिकारी, झुमा लिम्बू, सज्जा चौलागाईं र निकिता थापा मनोनयनमा परेका थिए । रवि ओड ‘ए मेरो हजुर’ बाट उत्कृष्ट पार्श्व गायक घोषित भए । यस विधामा ओडसहित अनमोल गुरुङ, सुरेश लामा, प्रताप दास र सत्यराज आचार्य मनोनयनमा परेका थिए ।त्यस्तै उत्कृष्ट राष्ट्रिय संगीत विधातर्फ ‘आज मलाई यही माटो’ का गीतकार शान्तिराम भट्टराईले अवार्ड हात पारेका छन् । यस विधाको गीतकारतर्फ उनीबाहेक विजया श्रेष्ठ, टिआर पंगली, शरद पाण्डे र मीनबहादुर लामा मनोनयमा थिए ।उत्कृष्ट पप गायिकामा सुवानी मोक्तानले अवार्ड उचालिन् । उनीसँगै यो विधामा त्रिशला गुरुङ, आस्था राउत, तृष्णा गुरुङ र अंकिता पुनः मनोनयनमा परेका थिए । स्वप्न सुमनले पप गायकतर्फ अवार्ड उचाले । उनले सुगम पोखरेल, सुशान्त केसी, सज्जनराज वैद्य र लोचन रिजाललाई पछि पारेका हुन् । उत्कृष्ट सांगीतिक समूहको अवार्ड भने अनुप्रस्थले प्राप्त गरेको छ । एम्टी ८८४८, अल्बाट्रस, १९७४ एडी, अभया एन्ड दि स्टिम इन्जिन यो विधामा मनोनयनमा परेका थिए । अनुप्रस्थले उक्त अवार्ड मंगलबार निधन भएका रकस्टार रबिन तामाङलाई समर्पण गरेको छ ।उत्कृष्ट आधुनिक गायकको विधामा राज सिग्देलले अवार्ड जिते । यो विधामा उनीसँगै राजेशपायल राई, शिव परियार, सुरज पण्डित र रामकृष्ण ढकाल मनोनयनमा थिए । उत्कृष्ट आधुनिक गायिकामा रचना रिमालले यो अवार्ड जितिन् । उनीसँगै यो विधामा इन्दिरा जोशी, एलिना चौहान, सुनिता थेगिम र बानिका प्रधान मनोनीत भएका थिए । उत्कृष्ट युगल गीतको विधामा महेश काफ्ले र अस्मिता अधिकारीले अवार्ड पाए । ‘लजावति झार’ बाट उनीहरूले यो अवार्ड पाएका हुन् । त्यस्तै पिपुल च्वाइस अवार्ड सुशान्त केसीको पोल्टामा पर्‍यो । उनले एलिना चौहान, दिनेश दाहाल, प्रकाश सपूत–शान्तिश्री परियार र सज्जनराज वैद्यलाई पछि पारेका हुन् ।रेडियो कान्तिपुरले २४ औं वार्षिकोत्सवको अवसरमा आयोजना गरेको कार्यक्रममा २०७८ देखि २०७९ साउनसम्म प्रसारणमा आएका गीतबाट बिजेताहरू घोषणा गरिएको हो । कार्यक्रममा इन्डियन आइडल सिजन १० (२०१८) का बिजेता सलमान अलीले कैलाश खेरका ‘तेरी दिवानी’, ‘मेरे रस्के कमर’, ‘ओ लाल मेरी’ लगायतका गीतमा विशेष प्रस्तुति दिए ।कार्यक्रममा नेपाली गायक/गायिकाहरू प्रकाश सपूत, शिव परियार, सुवानी मोक्तान, राज सिग्देल र सुजाता वर्मा, गजलकार प्रदीप रोदन, शंकर बिसी, सन्दिप क्षेत्री, स्वप्न सुमन र समीर श्रेष्ठलगायतले विभिन्न गीतसंगीत प्रस्तुत गरेका थिए ।